**UNIVERZITET CRNE GORE**

**FAKULTET ZA SPORT I FIZIČKO VASPITANJE - NIKŠIĆ**

**Smjernice za pisanje diplomskog rada, magistarske teze i doktorske disertacije**

* priručnik -

 Pripremio:

dr Milovan Ljubojević

***Jun 2016***

**Uvod**

Diplomski rad je samostalan stručni rad, u kojem student prikazuje sposobnost primjene teorijskih i praktičnih znanja stečenih tokom studija, poznavanje korišćenja savremene metodologije i instrumentarija u obradi problema i izradi rada, poznavanje korišćenja ranijih i novijih saznanja u literaturi.

U većini disciplina, magistarska teza bi trebalo da pokaže kapacitet istraživanja i originalnost misli. U drugim disciplinama, posebno u onim povezanim sa sticanjem zvanja magistra lijepih umjetnosti, potrebno je da teza pokaže kreativnost, originalnost, i poznavanja neke umjetnosti na stručnom nivou.

Doktorska disertacija treba da sadrži i iskaže sljedeće: (1) otkrije sposobnost studenta da analizira, tumači i sažme informacije; (2) studentovo poznavanje literature koja se odnosi na projekat, ili makar poznavanje prethodnih materijala na kojima se zasniva studija; (3) opiše korišćene metode i procedure;(4) prezentuje rezultate logično i redno; i (5) iskaže sposobnost studenta da u potpunosti i na koherentan način obrazloži značenje rezultata. U naučnim oblastima, rad mora biti potkrijepljen sa dovoljno detalja kako bi se dozvolilo nezavisnim istražiteljima da ponove rezultate.

Doktorska disertacije je samo početak naučnog rada pojedinca, a ne vrhunac. Istraživanje za doktorsku disertaciju treba da obezbijedi studentima smjernice, kao i usmjereno iskustvo u primarnim metodama istraživanja discipline, i treba da pripremi studente za vrstu istraživanja koje se očekuje od njiih nakon sticanja zvanja doktora nauka.

**Sveukupno formatiranje**

# Margine

* Margine moraju biti jednake u cijelom dokumentu. Preporučene margine su od 1,27cm do 2,54 cm. Ukoliko planirate da štampate i koričite dokument, potrebno je da koristite margine od 3,81 cm sa lijeve strane, i po 2,54 cm sa desne strane, na dnu i na vrhu strane.
* Dozvoljeno je koristiti veći razmak ali da ne prelazi tri duplo razdvojene (double-spaced) linije na dnu stranice kako bi se pomjerio podnaslov sa dna stranice na sljedeću stranicu. Za detalje pogledaj poglavlje “Početak i kraj stranice” u nastavku.
* Margine mogu biti ili poravnate na lijevu stranu (left justified) ili u potpunosti poravnate (left and right alignment). Koristite puno poravnanje samo ukoliko softver koji koristite nema velike razmake između riječi prilikom potpunog poravnanja (i na lijevu i na desnu stranu) kratke rečenice. Ukoliko koristite lijevo poravnanje, uglavnom imate više fleksibilnosti.

# Razmak između redova

* Možete koristiti ili jedan razmak ili dupli razmak (double space). Važno je da koristite isti razmak u cijelom dokumentu.

## *Jedan razmak (single spacing):*

Ukoliko izaberete da koristite dupli razmak (double space), i dalje morate koristiti *jedan razmak*  u sljedećim slučajevima:

* u Sadržaju za nazive poglavlja, i između naziva poglavlja i potpoglavlja, ukoliko se koriste;
* blokove citata (zapamtite da izbrišete znakove navode i izvoda u blokovima citata). Ne koristite blokove citata za kratke citate koji imaju manje od 4 linije;
* duže naslove poglavlja ili potpoglavlja, naslove slika, naslove tabela, u fusnotama, bibliografiji ukoliko nije duža od jedne linije teksta.

## *Dupli razmak (Double Spacing):*

Bez obzira da li ste izabrali da koristite jedan ili dupli razmak, i dalje morate da koristite *dupli razmak* u sljedećim slučajevima:

* iznad svakog glavnog poglavlja u Sadržaju (ne koristite dupli razmak za potpoglavlja);
* iznad svakog naziva tabele i slike u Popisu tabela i Popisu slika;
* iznad svakog unosa u bibliografiji i fusnotama;
* iznad i ispod svake tabele ukoliko se tabela nalazi između teksta na jednoj stranici;
* iznad tabele ukoliko se tabela nalazi na dnu stranice;
* ispod tabele ako se tabela nalazi na vrhu stranice.

## *Bijeli prostor*

* Bijeli prostor u tekstu, duži od tri dupla razmaka, nije dozvoljen. Ukoliko tabela ne popunjava stranicu, potrebno je iskoristiti tekst koji slijedi kako bi se popunila stranica. Tabele i slike ne moraju da budu na kraju paragrafa ili sekcije. Potpuno je prihvatljivo stavljati tabele i slike između rečenica, u tekst, ukoliko su prvo pomenute u tekstu.
* Bijeli (prazan) prostor dozvoljen je samo ako se koristi na kraju sekcije/poglavlja. Ovo je dozvoljeno iz razloga što svaka sekcija i novo poglavlje mora da počne na novoj strani.

# Vrh i dno stranice

* Svaka stranica dokumenta mora da počne na vrhu stranice. Ovo uključuje naslov na naslovnoj stranici, sve naslove glavnih poglavlja jer s njima počinje nova stranica, novi redovi teksta, i bilo koje slike, grafike, tabele, formule, itd., koje se mogu naći na vrhu stranice.
* Izbjegavajte počinjanje i završavanje stranica na čudan način. Opšte pravilo: neka uvijek postoje najmanje dva reda teksta/paragrafa na vrhu i na dnu stranice. Tačnije, sljedeće nije dozvoljeno:
* Red teksta kojim se završava paragrapf da bude prvi red teksta na novoj stranici, i na taj način je odvaja od cjelokupnog paragrafa. Ovaj slučaj se naziva “siroče”. Kako bi se riješio ovaj problem, ili povucite dodatni red teksta sa prethodne strane naprijed na novu stranu na kojoj se nalazi “siroče”, ili revidirajte tekst na prethodnoj strani tako da “siroče” može da se povuče na prethodnu stranu i bude sa ostatkom paragrafa.
* Tekst kojim počinje neki paragraph a koji se pojavljuje sam na dnu stranice, i na taj način se odvaja od ostatka paragrafa. Ovaj slučaj je poznat pod nazivom “udovica”. U cilju ispravljanja ove nepravilnosti, jednostavno započnite paragraph na novoj strani, ili jednostavno povucite još jedan red teksta sa naredne strane da bude uz ovaj tekst na dnu stranice.
* Stranica koja se završava naslovom/podnaslovom na dnu stranice. Nakon podnaslova, neophodno je da stoje minimum dva reda teksta. Rješenje je da se podnaslov prenese na sljedeću stranicu.
* Naziv tabele na dnu jedne stranice, a tabele na sljedećoj stranici. Jednostavno pomjerite naziv tabele na sljedeću stranicu. Naziv tabele i tabela moraju da budu na istoj stranici.
* Slika ili grafikon na dnu stranice dok se opis iste nalazi na sljedećoj strani. Jednostavno pomjerite opis na prethodnu stranicu. Ukoliko nema dovoljno prostora za to, pokušajte da smanjite veličinu slike/grafikona ili promijenite veličinu teksta tako da ima dovoljno prostora da stoje zajedno na istoj strani. Druga opcija je da pomjerite sliku ili grafikon na sljedeću stranicu zajedno sa opisom. Međutim, potrebno je i da pomjerite tekst na prethodnoj strani kako biste popunili bijeli prostor koji je ostao nakon što ste pomjerili sliku/grafikon. Slika/grafikon i opis koji ide uz nju uvijek moraju biti na istoj strani.
* Upotreba header-a i footer-a (skraćeni dokument ili naslovi poglavlja) na vrhu i dnu stranice
* Ukoliko je tabela veća od jedne stranice, postavite (Tabela X nastavak) u gornju lijevu marginu druge stranice. Ponovite zaglavlje kolone vaše tabele i zatim završite tabelu. Ukoliko tabela zauzima nekoliko stranica, ponovite isti postupak (Tabela X nastavak) i zaglavlje tabele na svakoj narednoj stranici.

# Vrsta fonta i veličina teksta

# Font

# Konstantno koristite isti font u cijelom dokumentu. Vrste fonta koji se najčešće koriste, poput Arial i Times New Roman, se najlakše i čitaju. Ukrasni fontovi nijesu dozvoljeni. Koristite isti font za cijeli tekst, naslove, podnaslove, brojeve stranica, tabele, slike, grafikone, primjere, formule, nazive/opise/, fusnote, reference, itd. Tekst u tabeli i svi podaci u njoj takođe moraju biti istog fonta. U suštini, isti font mora da se koristi u cijelom dokumentu, sa izuzetkom teksta/podataka koji se pojavljuju u slikama/grafikonima.

## Veličina teksta

* Koristite veličinu fonta 10 ili 12 za cijeli tekst, podnaslove, brojeve stranica, tabele, primjere, formule, opise, fusnote, reference, itd. Tekst i podaci u tabeli takođe moraju biti iste veličine fonta. Suštinski, cijeli tekst mora biti iste veličine fonta, sa izuzetkom teksta i podataka u grafikonima/slikama, ili ukoliko sami izaberete da naslov dokumenta i naslovi glavnih poglavlja budu veći.
* Nešto veća veličina fonta, ali da ne prelazi veličinu reda 14, može da se koristi za naslove na naslovnim stranama, i za sva glavna poglavlja. Glavna poglavlja su ona koja se pojavljuju isključivo na vrhu stranice kako bi otvorila novu sekciju dokumenta, kao npr. Zahvalnice, Sadržaj, Popis tabela, Popis grafikona, Apstrakt, Naslovi poglavlja, Reference, Prilozi, itd. Oni svi moraju da budu na istom mjestu na vrhu stranice, ili u centru ili poravnani na lijevu stranu.
* Font teksta i podaci u tabelama moraju da budu iste veličine kao i u ostatku dokumenta. Međutim, s obzirom da se slike i grafikoni uglavnom kopiraju, tekst i podaci koji se nalaze u njima mogu biti drugačije veličine.

## Bold

* Korišćenje podebljanog teksta (bold) je dozvoljeno jedino za glavne naslove poglavlja i potpoglavlja. Ne koristi se za opise tabela i slika/grafikona, formule, brojeve stranica, itd.

## Italik

* Ne koristite italik za naslove, glavna poglavlja, potpoglavlja, opise tabela, slika, formula, citate, numeraciju strana, itd.
* Koristite italik samo za posebne slučajeve i to sljedeće:
	+ Nazivi publikacija i knjiga
	+ Nazivi muzičkih ili umjetničkih djela
	+ Naučne termine
	+ Strane riječi
	+ Za naglašavanje jedne ili dvije riječi

# Numeracija strana

* Naslovna strana ostaje nenumerisana. Sve druge stranice dokumenta moraju biti numerisane i sadržati broj.
* Numerišite sve naslovne važne strane malim rimskim brojevima (i, ii, iii, iv…).
* Numeracija strana arapskim brojevima (strana 1) počinje od prve strane nakon Sadržaja. Numeracija strana arapskim brojevima se nastavlja jednostavno, redom kroz cijeli dokument do samog kraja dokumenta.
* Numeracija se piše u donjem desnom uglu.
* Numeracija strana koje su vodoravne i sadrže slike, grafikone ili tabele, treba da bude na desnoj strani same stranice.

**Redosljed elemenata**

 Prije svega, treba navesti elemente strukture **PROJEKTA** eksperimentalno-empirijskog karaktera, a to su:

* **Naslovna strana**
* **Uvod** (poglavlje u kojem se čitalac bliže upoznaje sa problematikom kojom se istraživanje bavi)
* **Teorijski okvir rada** (ovdje se definišu osnovni pojmovi kojima se operiše u radu, prezentiraju i analiziraju rezultati dosadašnjih istraživanja iz bliske problematike).
* **Predmet, cilj i zadaci istraživanja** (definisati predmet, cilj I zadatke istraživanja, po savremenim metodološkim standardima).
* **Hipoteze istraživanja** (Opšte, posebne i pojedinačne). Samo adekvatno postavljene hipoteze, koje odgovaraju problemu istraživanja i koje su praktično provjerljive, mogu biti od koristi u naučnom rdu. Hipoteze treba definisati tako da budu konkretne i specifikovane.
* **Primijenjena metodologija** (u ovom poglavlju treba navesti planirani tok i postupke istraživanja, utorak ispitanika, uzorak varijabli i način njihovog mjerenja u istraživanju, kao i metode koje će se koristiti u statističkoj obradi dobijenih rezultata).
* **Značaj istraživanja** (u ovom poglavlju treba navesti razloge zbog kojih se polazi u istraživanje, i značaj koji će dobijeni rezultati imati u naučnoj teoriji i praksi oblasti koju istraživanje tretira).
* **Finansijska konstrukcija istraživanja** (neobavezno poglavlje, ali ukoliko je istraživanje dio nekog većeg istraživačkog projekta, ili iziskuje određena finansijska sredstva za njegovu realizaciju, onda je to segmentarno neophodno navesti u projektu istraživačkog rada).

**Literatura** (treba navesti literaturu koja je korišćena u poglavljima projekta)

Elementi **diplomskog rada,magistarske teze ili doktorske disertacije** moraju da budu rasporedjeni na sljedeći način:

|  |
| --- |
| PrednjE stranE |
| Naslovna strana (na jeziku na kojem je rad napisan) | (OBAVEZNA u svim dokumentima; nenumerisana; strana nakon nje je strana ii [koristi rimske brojeve za numeraciju za sve naslovne strane do prvog poglavlja]) |
| Naslovna strana na engleskom jeziku | OBAVEZNA |
| Strana sa podacima o mentoru/mentorima, članovima komisije i datumima prijave i odbrane disertacije | OBAVEZNA O doktorandu (ime i prezime, datum I mjesto rođenja, naziv završenog postdiplomskog studijskog programa, godina završetka)O doktorskoj disertaciji (naziv doktorskih studija, naslov teze, fakultet na kojem je disertacija odbranjena)UDK, Ocjena I odbrana doktorske disertacije (datum prijave doktorske teze, datum sjednice Senata Univerziteta na kojoj je prihvaćena teza, komisija za ocjenu podobnosti teze i kandidata, mentor, Komisija za ocjenu doktorske disrtacije, komisija za odbranu doktorske disertacije, lektor, datum odbrane, datum promocije) |
| Posveta ili Epigraf | (nije obavezna; nema glavni naslov na vrhu strane niti je uključena u sadržaj) |
| Zahvalnice | (nije obavezna) |
| Predgovor | (nije obavezna) |
| Sažetak (izvod iz teze) | OBAVEZNO (u svim dokumentima, ograničeno na 350 riječi) |
| Abstrakt (sažetak na engleskom jeziku) | OBAVEZNO (u svim dokumentima, ograničeno na 350 riječi) |
| Sadržaj | (OBAVEZNO u svim dokumentima) |
| Popis tabela | (nije obavezna) |
| **Popis slika** | (nije obavezna) (uključujući slike, šeme, grafikone, primjere, itd) |
| Tekst dokumenta (STROGO DEFINISAN REDOSLJED POGLAVLJA/SEKCIJA) |
| * **Uvod** (kao prvo poglavlje i tako redom)
 | (strana 1; numeriši sve naredne strane redom do samog kraja)OBAVEZNO (u svim dokumentima) |
| **Preostala poglavlja ili sekcije navedene u Sadržaju:*** **Pregled literature**
* **Metod**
* **Rezultati**
* **Diskusija**
 | OBAVEZNO (u svim dokumentima) |
| * **Zaključak (završno poglavlje)**
 | OBAVEZNO (u svim dokumentima) |
| **Literatura (bibliografija)**  | (OBAVEZNO u svim dokumentima koja sadrže citate/navode) |
| Dodatni dijelovi dokumenta |
| **Prilozi** | (nije obavezna) |
| **Biografija** | (OBAVEZNA u svim dokumentima). Zbog privatnosti, zaštite identiteta, i sigurnosnih razloga, sugestija je da se ograniči iznošenje ličnih informacija u ovoj sekciji |
| **Izjave** | OBAVEZNO (izjava o autorstvu, izjava o istovjetnosti štampane i elektronske verzije, izjava o korišćenju) |

**Korišćenje elemenata**

Diplomski rad, magistarska teza ili doktorska disertacija moraju da sadrže elemente koji ujedinjuju i povezuju kompletan rad u jedinstven dokument, a ne da predstavljaju samo skup različitih dokumenata.

Na primjer, diplomski rad, teza ili disertacija moraju imati jednu temu. Nadalje, dokument mora imati sljedeće elemente:

* Sadržaj koji obuhvata kompletno istraživanje
* Rezime (i na engleskom jeziku) kompletne studije koja prethodi strani 1 dokumenta
* Uvod koji povezuje sva poglavlja u jednu logičku cjelinu
* Pregled literature
* Metod
* Rezultati
* Diskusija
* Završno poglavlje koje rezimira sveukupne rezultate, zaključke i preporuke za dalje istraživanje.

Studenti društveno-humanističkih nauka uglavnom pripremaju tezu ili disertaciju koja uključuje (zajedno sa svim drugim obaveznim elementima):

* Uvod (u uvodnom dijelu rada najčešće se opisuje uža oblast, problematika koja je bila predmet istraživanja, i u kojem se povezuju i prezentuju sva poglavlja u jednu skladnu i skraćenu cjelinu).
* Pregled literature ili Teorijski okvir rada (definisanje pojmova koji su bili predmet istraživanja, pregled dosadašnjih istraživanja o problemu i predmetu istraživanja kojim se je autor bavio u istraživanju. Pregled istraživanja ne podrazumijeva puko navođenje rezimea dosadašnjih istraživanja, već treba da pokaže autorovo poznavanje i analizu dosadašnjeg istraživanja na koje se poziva i navodi).
* Metod rada (o materijalima i metodama korišćenim u istraživanju. Npr. Uzorak, Varijable, Statistička analiza, itd.)
* Rezultati (prikazani tekstualno, tabelarno, u slikama ili drugim ilustrativnim elementima adekvatnim za disciplinu na koju se rad odnosi) i
* Diskusija (Poglavlje koje predstavlja možda najznačajniji dio rada. Ovdje autor treba da demonstrira znanje, poznavanje materije I rezultate dosadašnjih istraživanja, I da na osnovu toga izloži mišljenje o rezultatima do kojih je došao, da ih upoređuje sa rezultatima iz sličnih istraživanja, da uviđa eventualne veze između rezultata itd).
* Zaključak (predstavlja završno poglavlje u kojem se sublimira kompletno istraživanje, donose određeni zaključci, prihvataju ili odbijaju hipoteze postavljene u istraživanju, i daju preporuke za neka dalja istraživanja).
* Literatura ili Bibliografija (Popis literature vrši se po abecednom ili azbučnom redu, u zavisnosti od pisma kojim je kompletan rad napisan. U Literaturi mora biti navedena svaka bibliografska jedinica čiji je tekst korišćen u radu, a sa druge strane, ne treba navoditi bibliografsku jedinicu ukoliko nije korišćena u radu).
* Prilozi (dodatna, neobavezna poglavlja, u sklopu kojih možete staviti određene tabele, upitnike, anketne liste, formulare za testiranje i mjerenje, s tim što svaki prilog treba biti na zasebnoj stranici i označen posebno: Prilog 1, Prilog 2, itd).

**Formatiranje svakog elementa**

**Naslovna strana (obavezno)**

* Naslov mora biti jasan, nedvosmislen i specifičan.
* U naslovu koristiti jedan razmak, velika slova i da bude centriran na vrhu stranice.
* Ne koristiti bold slova u naslovu.
* Font mora biti isti u cijelom dokumentu, uključujući i ovu stranu.
* Veličina fonta za naslov dokumenta može biti 22, ali ne veća. Ostatak teksta na ovoj strani i u cijelom dokumentu ne smije biti veći od 16.

## Posvete i Zahvalnice

* Ove dvije sekcije, koje trebaju da budu kratke, moraju da budu istog fonta kao i ostatak dokumenta.
* Veličina fonta za naslove ove sekcije može biti 14 ali ne veća od toga. Za ostatak teksta u ovim sekcijama, veličina fonta mora da bude kao i u ostatku dokumenta.
* Ne stavljajte Posvete u Sadržaj.
* Sekcija Zahvalnice je uglavnom prva glavna sekcija u većini dokumenata i kao takva potrebno je formatirati kao sva druga važna poglavlja u dokumentu.

## Sadržaj (obavezan)

* Jedan razmak između svakog reda naslova poglavlja (ukoliko ima više redova) i naslova potpoglavlja.
* Dupli razmak između svakog od glavnih poglavlja.
* Font i veličina fonta moraju da budu isti kao i ostatak teksta. Jedini izuzetak je veličina fonta za glavni naslov, sadržaj, i mogu biti veličine 14 ali ne preko toga. Ostatak teksta na ovoj strani ne može da bude veći od 12.
* Ne koristite boldovan tekst u Sadržaju. Jedini izuzetak je ako su svi glavni naslovi u dokumentu boldovani, onda i sadržaj mora biti boldovan.
* Potpoglavlja i podnaslovi moraju biti uključeni u Sadržaj. Ukoliko su uključeni u sadržaj, tekst podnaslova mora da bude *identičan* kao i original tj. kao što se i pojavljuje u samom tekstu (od riječi do riječi, znak po znak).
* Razmak između podnaslova je jedan, i mora biti pomjeren za jedan “tab” ispod glavnog naslova.

## Popis tabela, slika, grafikona, šema, nomenklature, skraćenica, itd.

* Ukoliko je neophodno, ove tabele mogu biti uključene u prve strane dokumenta.
* Kada koristite listu posebnih termina i skraćenica, neophodno je da ih uvrstite na samom početku, prije samog apstrakta.
* Kada se koriste ove liste, opisi/legende moraju od riječi do riječi da se slažu sa opisima i legendama u tekstu dokumenta, korišćenjem prvih par riječi ili fraza kojim se objašnjava tabela ili slika.
* Numeracija strana na ovim listama mora biti ona na kojoj tabela ili slika počinje ili ona na kojoj se nalazi opis/legenda.

**Apstrakt/Sažetak (na maternjem i engleskom jeziku) Obavezno**

* Ovaj kratak rezime projekta treba da opiše problematiku koju ste obrađivali, način na koji ste obrađivali projekat, kao i kratak opis rezultata i zaključaka do kojih se došlo.
* Apstrakt/Sažetak ne smije da ima preko 350 riječi (brojevi i komponente riječi sa crticom se broje kao jedna riječ).
* Vrsta i veličina fonta moraju biti isti i da imaju isti razmak koji se koristi i u tekstu dokumenta.
* Ne smije da sadrži slike, grafike ili tabele.
* Ukoliko apstrakt nije na engleskom, obavezan je i prevod na engleski jezik

## Glavni Naslovi (Poglavlja)

* Svi glavni naslovi, uključujući poglavlja ili nazive glavnih sekcija, moraju biti na početku nove stranice. Ovo se odnosi i na sljedeće: **Zahvalnice, Sadržaj, Popis tabela, Popis slika, Apstrakt, Sadržaj, Rezime, Uvod, Pregled literature, Metod, Rezultati, Diskusija, Literatura, Prilozi i Biografija.**
* Glavni naslovi moraju biti vidljiviji i lakši za vizuelno uočavanje u odnosu na tekst i podnaslove, i to korišćenjem većeg fonta (npr., veličina fonta za 1 veća), velikih slova, i/ili boldovanih slova.
* Svi glavni naslovi moraju biti identični u cijelom dokumentu u smislu fonta, veličine fonta, postavljenosti, podvučenosti ili boldovanja. Konzistentnost stila glavnih naslova u cijelom dokumentu je obavezna.
* Koristite jedan razmak u naslovima koji su duži od jednog reda

##

## Podnaslovi

Podnaslovi zajedno sa naslovima čine okvir cijelog dokumenta. Oni imaju logičan slijed, od podnaslova nivoa A ka nivou C ili čak D. Opšta pravila za podnaslove su sljedeća:

* Podnaslovi ne moraju da stoje na početku nove stranice. Podnaslov mora biti odvojen od prethodnog i teksta koji slijedi duplim razmakom najviše;
* Prvi nivo podnaslova (a-nivo) mora vizuelno da bude ispod naslova poglavlja. Svaki naredni nivo podnaslova treba i vizuelno da bude niži od prethodnog nivoa;
* Format svakog podnaslova mora da bude identičan formatu ostalih na istom nivou;
* Nije dozvoljeno preskakanje nivoa, npr sa a-nivoa na c-nivo. Zadržite konzistentnost u svim poglavljima;
* Izbjegavajte korišćenje više od tri nivoa podnaslova

**Citiranje i navođenje literature**

* Citirati treba u originalnom obliku, u navodnicima, ili se samo navedu autorove izjave, bez navodnika.
* Rezultate, misli, stavove, izjave i sl. citirati tako da se nakon toga u zagradi napiše prezime autora i godina izvora, a između ta dva podatka staviti zapetu.
* Kada se navodi više radova istog autora, onda se napiše prezime autora, zapeta, godine publikovanja tih radova koji se odvajaju zapetama (Bjelica, 2003, 2012). U slučaju navođenja dva ili više izvora istog autora, ili grupe autora u istoj godini, potrebno je staviti u zagradi prezime autora, zapeta, godinu i po abecednom redu mala slova, zapeta, i navoditi redom, zatvoriti zagradu. Npr. (Popović, 2016a, 2016b), ali tim redosljedom moraju se navesti izvori i u poglavlju Literatura.
* Ako se navode dva autora: (Bjelica i Popović, 2015) ili Bjelica i Popović (2015) onda je potrebno uvijek navoditi oba prezimena i godinu.
* Kada se navodi rad sa tri, četiri ili pet autora, potrebno je prvi put navesti prezimena svih autora i godinu. U sljedećim navodima treba uključiti prezime samo prvog autora i dodati “i saradnici” ili “i sar” ili “et al”. U poglavlju Literatura obavezno navesti prezimena svih autora.

## Napomene

* Koristite konzistentan stil dokumentovanja kroz cijeli rad.
* Napomene se mogu nalaziti na dnu stranice (fusnote) ili grupisane na kraju svakog poglavlja (endnotee).
* Fosnote mogu biti nabrojene redom kroz dokument, počevši od broja 1 u svakom poglavlju
* Endnote počinju brojem 1 u svakom pogavlju
* Endnote su zapravo podnaslovi poglavlja i stoga je potrebno da budu formatirane kao podnaslov, i ne treba da se nalaze na početku nove stranice.
* Koristiti jedan razmak u svakoj endnoti a dupli razmak između dvije endnote

#

# Tabele i slike

Koristite isto formatiranje za numerisanje i naslove svih tabela i slika u cijelom dokumentu (po APA standardu). Koristite isti font i veličinu fonta u cijelom radu.

* Brojevi i nazivi tabela moraju da se nalaze ***iznad*** tabele.
* Brojevi i nazivi slika moraju da se nalaze ***ispod*** slike.
* Tabele, slike ili grafikoni mogu biti numerisani na dva načina u dokumentu. Mogu biti numerisani logičkim slijedom kroz cijeli tekst dokumenta i priloge (npr., 1-XX, 2-XX). Takođe, mogu biti numerisani logičkim slijedom kroz svako poglavlje i priloge: npr. Tabela 2.1. (u Tabeli 2), Tabela A.1.(u Tabeli A.2).
* Naslovi i opisi koji su duži od jednog reda moraju biti razdvojeni jednim razmakom
* Korišćenje okvira oko tabela i slika je dozvoljeno ali nije obavezno. Ako koristite isti, mora biti konzistentno – uokvirite sve ili nijedan.
* Najčešće se u tabelama koristi okvir za prvi red vodoravno u tabeli, i za zadnji red vodoravno u tabeli (vidi primjer tabele u daljem tekstu).
* Nije dozvoljeno da grupišete tabele i slike na kraju poglavlja ili dokumenta.
* Dvije ili više malih tabela mogu da se nalaze na jednoj stranici
* Nekad je neophodno da velike tabele i slike stoje u landscape položaju stranice. U tom slučaju, naslovi istih, opisi, legende, kao i numeracija strane, moraju da stoje na desnoj strani same stranice. Ukoliko nema dovoljno mjesta, mogu da stoje u centru prethodne stranice.
* Ukoliko tabela zauzima više od jedne stranice, stavite napomenu u gornjem lijevom uglu svake od stranica na kojima se nastavlja: (Tabela 2.2 nastavak)*.* Morate ponavljati zaglavlje same tabele na svim stranicama koje se nastavljaju.

**Primjeri tabele i podataka u tekstu**

Tabela 1. Trendovi upisa na fakultete po oblastima

|  |
| --- |
| Oblast *%*Promjene Prosjek godišnji  |

Ukupno 1,238,190 -1% 1%

|  |  |  |  |
| --- | --- | --- | --- |
| Biološke nauka | 59,486 | -1% | 1% |
| Poslovne studije | 189,328 | -1% | 1% |
| Obrazovanje | 258,722 | -1% | 2% |
| Inžinjering | 87,641 | 0% | 1% |
| Medicina i zdravstvo | 88,465 | -3% | 4% |
| Humanizam I umjetnost | 96,599 | -2% | 2% |
| Fizičko obrazovanje | 90,574 | -1% | 0% |
| Javna uprava | 49,512 | 0% | 4% |
| Društvene nauke | 98,277 | -4% | 2% |
| Ostale oblasti\*\*  | 85,033 | 1% | 1% |

# Literatura

Kao što je slučaj sa fusnotama i endnotama, koristite stil koji je najadekvatniji disciplini u kojoj radite rad (najčešće se koristi APA stil citiranja i navođenja literature)

* Koristite konzistentan stil za sve reference.
* Koristite jedan razmak u referencama, ali između referenci koristite dupli.
* Izvori se navode po abecednom redu prezimena prvog autora. Ako se isti autor pojavljuje prvi put samostalno, drugi put kao prvi autor rada sa dva ili više autora, prvo se navode njegovi samostalni radovi, zatim autorski radovi. Ako se isti autor pojavljuje više puta, navode se radovi po godini izdanja, počevši od starijih prema mlađim dijelima.
* Sve izvore treba numerisati rednim arapskim brojevima.
* Ako rad još nije publikovan treba, između ostalog, navesti “u štampi”.
* Pri navođenju monografije (knjige) naslov rada treba pisati u kurzivu *(kosi tekst)*, a pri navođenju članaka, kurzivom treba pisati naziv i godinu (volume) časopisa.
* Svi podaci se pišu u originalnom jeziku (u slučaju da je korišćen originalni izvor a ne publikovani prevod), a ako se stavlja i prevod naslova onda ga treba dodati na maternjem u uglastoj (srednjoj) zagradi.
* **Primjeri navođenja u poglavlju Literatura:**
* ZA MONOGRAFIJU (KNJIGU)

**Prezime, inicijal imena. (Godina). *Naslov.* Mjesto: Izdavač**

Bjelica, D. (2013). *Teorija sportskog treninga*. Podgorica: Univerzitet Crne Gore

* ZA NAVOĐENJE DIPLOMSKIH, MAGISTARSKIH ILI DOKTORSKIH RADOVA

**Prezime, inicijal imena. (godina). *Naslov*, Magistarski rad, Mjesto: Ustanova, izdavač.**

Muratović, A. (2011). *Razlike u nivou potencijala motoričkih sposobnosti i pokazatelja situacione efikasnosti rukometaša kontinentalne i mediteranske regije,* Magistarski rad, Nikšić: Fakultet za sport i fizičko vaspitanje u Nikšiću.

**Prezime, inicijal imena. (godina). *Naslov*, Doktorska disertacija, Mjesto: Ustanova, izdavač.**

Ljubojević, M. (2014). *Obrazovni efekti izbornih sportova u nastavi fizičkog vaspitanja,* Doktorska disertacija, Beograd: Fakultet sporta i fizičkog vaspitanja Univerziteta u Beogradu.

* ZA ČLANAK U ČASOPISU

**Prezime, inicijal imena, (godina). Naslov. *Naziv časopisa, volumen* (broj), prva strana članka-posljednja strana članka**.

Bala, G. (1999). Struktura relacije motoričkih I kognitivnih dimenzija studenata fizičke culture pod nelinearnim modelom*. Psihologija,* (3-4), 241-258.

* ZA SAOPŠTENJE U ZBORNIKU KONFERENCIJE, SIMPOZIJUMA ILI KONGRESA (kao I prilog u enciklopediji)

**Prezime, inicijal imena. (godina). Naslov. U Naslov zbornika (str. Prva strana članka-posljednja strana članka). Mjesto. Izdavač.**

Ljubojević, M, Ilić, J. & Višnjić, D. (2011). Relations of some morphologic variables and coordination of 7th grade girls. In Mikalački, M. & Bala, G. (eds). 2nd International Scientific Conference Exercise And Quality Of Life: Proceeding book (303-309). Novi Sad: Faculty of Sport and Physical Education.

* ZA ONLINE SAŽETAK

**Prezime, inicijal imena. (godina). Naslov [on-line]. *Ime časopisa, volumen*, prva strana-posljednja strana. Sažetak iz: ime zbirke Datoteka: ime datoteke Jedinica: oznaka – jedinice.**

Meyer, A. S., & Bock, K. (1992). The tip of the tongue phenomenon. Blocking or partial activation? [on-line]. *Memory and cognition, 20,* 715-726. Sažetak iz: DIALOG Datoteka: PsycINFO Jedinica: 80-16351

* ZA ON-LINE ČASOPIS, DOSTUPAN SVAKOM NA ELEKTRONSKOJ POŠTI

**Prezime, inicijal imena. (Godina, mjesec). Naslov. [dužina članka]. *Ime časopisa* [On-line serijska publikacija], *volumen* (broj). Dostupno na E-mail: e-adresa Poruka: tekst poruke**

Funder, D.C. (1994, March). Judgmental process and content. Commentary on Koehler base-rate [9 paragraphs]. Psyholoquy [On-line serijska publikacija], *5* (17). Dostupno na E-mail: psyc@pucc Poruka: Get psyc 94-xxxxx

## Prilozi

Prilozi su izborni element dokumenta koji studenti koriste za pisma dozvole, upitnike, ankete i ostale dodatne materijale koji su relevantni, ali ne od suštinske važnosti za dokument.

* Pisma dozvole moraju biti uključena u sekciju Prilozi ukoliko je prethodno objavljeni rad uključen u document.
* Prilozi se moraju nalaziti u Sadržaju sa brojevima pored (Prilog1) ili slovima (Prilog A) i naslovom koji detaljno opisuje sadržaj priloga.
* Naslovi priloga moraju biti istog fonta, formata, i stila kao i ostatak naslova u dokumentu.
* Ukoliko u dokumentu postoji samo jedan prilog, stavite samo njegov naslov, bez označavanja brojem ili slovom.

## Biografija (Obavezna)

Biografija je kratki (jedan ili dva paragrafa) biografski osvrt, napisan u trećem licu. Napomena: ovo nije CV.

* Koristite naslov “Biografija” kao glavni naslov, sa istim fontom, formatom i stilom kao i svi ostali naslovi
* S obzirom da je diplomski rad, teza ili disertacija formalan dokument, skraćenice za države nijesu dozvoljene
* Ne koristite lične podatke (datum rođenja, mjesto rođenja, itd) u cilju zaštite privatnosti i identiteta.

# Korišćenje kolaborativnog istraživanja

# Ukoliko vaša teza ili disertacija sadrži materijal koji je dio većeg kolaborativnog istraživanja, potrebno je da identifikujete jedan aspekt tog projekta kao lično vaš i iskažete vaš originalni doprinos. Dužnost i obaveza mentora i odbora je da teza i disertacija predstavljaju originalni, individualni napor.

# [Primjer naslovne strane: DOKTORSKA DISERTACIJA]

UNIVERZITET CRNE GORE

FAKULTET ZA SPORT I FIZIČKO VASPITANJE

(KORISTITI MAKSIMALNU VELIČINU FONTA 16)

Mr Marko Marković (veličina fonta 16)

KOMPARATIVNA ANALIZA BIOMOTORIČKOG STATUSA RUKOMETAŠA I NESPORTISTA U KADETSKOM UZRASTU CRNE GORE

(veličina fonta 22)

(DOKTORSKA DISERTACIJA)

(veličina fonta 16)

Nikšić, 2014.

(veličina fonta 14)

# [Primjer Naslovne strane: MAGISTARSKA TEZA]

UNIVERZITET CRNE GORE

FAKULTET ZA SPORT I FIZIČKO VASPITANJE

(KORISTITI MAKSIMALNU VELIČINU FONTA 16)

 Jelena Jovanović

RAZLIKE U NIVOU POTENCIJALA MOTORIČKIH SPOSOBNOSTI I POKAZATELJA SITUACIONE EFIKASNOSTI RUKOMETAŠA KONTINENTALNE I MEDITERANSKE REGIJE

(MAGISTARSKI RAD)

Nikšić, 2011.

(veličina fonta 14)

#

# [Primjer Naslovne strane: DIPLOMSKI RAD]

UNIVERZITET CRNE GORE

FILOZOFSKI FAKULTET - NIKŠIĆ

Odsjek za fizičku kulturu

(KORISTITI MAKSIMALNU VELIČINU FONTA 16)

 Milan Milanović

RAZVOJ SNAGE KOD RUKOMETAŠA

(diplomski rad)

 Nikšić, 2004.

 (veličina fonta 14)

**[Primjer** **Sadržaja**#1**]**

## SADRŽAJ

1. UVOD ……………………………………………………………………………………………………......1
	1. Osnovne karakteristike rukometne igre……………………………………………………...3

2 TEORIJSKI OKVIR RADA …………………………………………………………………….....................5

 2.1 definicije osnovnih pojmova…………………………………………………………………..7

 2.2 Pregled dosadašnjih istraživanja……………………………………………………………..9

 2.2.1 pregled dosadašnjih istraživanja iz prostora motoričkih i

 specifično-motoričkih sposobnosti…………………………………………………………9

1. PROBLEM, PREDMET I CILJEVI ISTRAŽIVANJA……………………………………………………22

4 HIPOTEZE ISTRAŽIVANJA ………………………………………………………………………………..26

5 METOD RADA……………………………………………………………………………………………….29

5.1 Tok i postupci istraživanja……………………………………………………………………….29

 5.2 Uzorak ispitanika………………………………………………………………………………….31

 5.3 Uzorak mjernih instrumenata……………………………………………………………………33

 5.3.1 mjerni instrumenti za procjenu biomotoričkog potencijala………………………………….33

 5.3.2 Mjerni instrumenti za procjenu specifično-biomotoričkih sposobnosti…………………….34

 5.4 Opis mjernih instrumenata……………………………………………………………………….35

 5.4.1 Opis mjernih instrumenata za procjenu biomotoričkih sposobnosti………………………..35

 5.4.2. Opis mjernih instrumenata za procjenu specifično-biomotoričkih sposobnosti…………..57

 5.5 Statistička obrada podataka………………………………………………………………………61

6 REZULTATI I DISKUSIJA ……………………………………………………………………………………62

 6.1 Analiza osnovnih deskriptivnih parametara biomotoričkih

i specifično-motoričkih varijabli rukometaša i nesportista………………………………………….62

6.2 Korelacije biomotoričkih I specifično-motoričkih varijabli rukometaša i nesportista…………72

6.3 Testiranje razlika aritmetičkih sredina između malih I velikih nezavisnih uzoraka…………..94

 6.4 Analiza varijanse (ANOVA) i multivarijantna analiza varijanse (MANOVA) u prostoru biomotoričkih i specifično-biomotoričkih sposobnosti …………………………………………………..110

6.5 Diskriminitivna analiza ……………………………………………………………………………..146

i

 6.6 Prikaz aritmetičkih sredina biomotoričkih i specifično-biomotoričkih

sposobnosti za svaku grupu ispitanika ……………………………………………………………….195

 6.7 Prikaz rangova biomotoričkih i specicifično-biomotoričkih sposobnosti

za svaku grupu ispitanika ………………………………………………………………………………196

7 ZAKLJUČAK …………………………………………………………………………………………………….198

8 LITERATURA ……………………………………………………………………………………………………204

 PRILOZI

ii

# [Primjer Sadržaja#2]

SADRŽAJ

 1.UVODNA RAZMATRANJA 9

 2.TEORIJSKI OKVIR RADA 12

* 1. Definicije osnovnih pojmova……………………………………………………………………..13
	2. Pregled dosadašnjih istraživanja………………………………………………………………..15

 3.PROBLEM, PREDMET, CILJ I ZADACI ISTRAŽIVANJA…………………………………………… 28

 4. HIPOTEZE ISTRAŽIVANJA………………………………………………………………………………..30

 5. METOD RADA………………………………………………………………………………………………31

 Tok i postupci istraživanja…………………………………………………………………………..31

 Uzorak ispitanika…………………………………………………………………………………….32

 Uzorak mjernih instrumenata……………………………………………………………………….33

 Opis mjernih instrumenata………………………………………………………………………….35

 Statistička obrada podaka…………………………………………………………………………..61

 6. INTERPRETACIJA REZULTATA………………………………………………………………………….62

 Analiza osnovnih deskriptivnih parametara motoričkih i

 situaciono-motoričkih sposobnosti kod rukometaša kontinentalne regije………………………62

i

#  Korelacije motoričkih i situaciono-motoričkih sposobnosti

#  kod rukometaša kontinentalne regije………………………………………………………….64

#  Analiza osnovnih deskriptivnih parametara motoričkih

#  i situaciono-motoričkih sposobnosti kod rukometaša mediteranske regije……………....71

#  Korelacije motoričkih i situaciono-motoričkih sposobnosti

#  kod rukometaša mediteranske regije………………………………………………………....73

#  T-test za velike zavisne uzorke……………………………………………………………............79

#  ANOVA, MANOVA.................................................................................................................81

#

#  Diskriminitivna analiza………………………………………………………………………………..83

#

#  7. ZAKLJUČAK………………………………………………………………………………………………..87

#  LITERATURA

# ii

# [Primjer Bibliografije]

## Literatura

 Bala, G. (2010). *Metodologija kineziometrijskih istraživanja sa posebnim osvrtom na motorička merenja*.

 Novi Sad: Fakultet sporta I fizičkog vaspitanja.

 Bjelica, D. (2003). Uticaj fudbalskog treninga na biomotorički status kadeta Crne Gore. Doktorska

 Disertacija, Beograd: Fakultet sporta i fizičkog vaspitanja Univerziteta u Beogradu.

 Bjelica, D., Georgijev, G. & Muratović, A. (2012). Basic motor abilities of young handball players from

 Montenegro. *Sport Science*, 5(1), 71-76.

 Chelly, M.S., Hermasi, S., Aouadi, R., Khalifa, R., Van den Tillaar, R., Chamari, K., Shepard, R.J. (2001).

 Match Analysis Of Elite Adolescent Team Handball Players. *Journal Of Strenght And Conditioning*

 *Research.* 25 (9):2410-2417.

 Idrizović, Dž. i Idrizović, K. (2001). Osnovi antropomotorike. Podgorica: Univerzitet Crne Gore.

 Katić, R., Čavala, M. & Srhoj, V. (2007). *Biomotor Structures in Elite Female Handball Players*. Collegium

 Antropologicum 31 (3), 795-801.

 Ogi, A.(2003). *The value of sport for development and peace.* In: Puhak, S. and K. Kristić (Eds) “Making

 Sport attractive for all”, Proceedings book of 16th European Sport Conference, Dubrovnik, 3-13.

#  [Primjer Biografije]

BIOGRAFIJA

Mr Marko Marković je rođen u Nikšiću, gdje je završio osnovno i srednje obrazovanje. Diplomirao je na Filozofskom fakultetu (odsjek za fizičku kulturu) 2004. godine. Radno je bila angažovan u osnovnoj školi u Podgorici. Od 2010.godine je angažovan kao saradnik u nastavi na grupi predmeta na Fakultetu za sport i fizičko vaspitanje u Nikšiću. Magistrirao je na istom fakultetu 2011. godine, gdje je upisao i doktorske studije i uspješno položio sve ispite predviđene nastavnim planom.